Вресовидни

**Вресовидни** (науч. *Ericales*) — голем и разновиден ред на дикотиледони, каде припаѓаат разни познати растенија како чајот, рајското јаболко, боровинката, бразилскиот орев и азалејата. Во редот влегуваат дрва и грмушки, лијани и билни растенија. Покрај обичните автофитни растенија, во Вресовидните има и микохетеротрофни растенија сиромашни со хлорофил (на пр. *Sarcodes sanguinea*) и месојадни растенија (на пр. родот сарацении).

Многу видови имаат венче со по пет ливчиња, често сраснати. Сраснатоста на ливчињата е одлика според која редот традиционално се става во поткласата *Sympetalae* (сраснатолисни).

Интересна особина на Вресовидните е микоризата. Честа појава кај членовите на редот е симбиотичното присуство на габи на корењата, а постојат три посебни типа што се среќаваат само во кај Вресовидните (ерикоидни, арбутоидни и монотропоидни микоризи). Покрај ова, извесни фамилии во редот имаат исклучителна способност да насобираат алуминиум.

Вресовидните се космополитски ред. Распределеноста на членовите се разликува во голема мера - додека едни се ограничени на тропите, други постојат претежно на Арктикот или умерените краишта. Редот во целина содржи над 8000 видови, од кои во фамилијата Вресови (*Ericaceae*) спаѓаат 2000-4000 видови.

## Стопанско значење
Од најголемо стопанско значење е чајната билка (*Camellia sinensis*) од фамилијата Чаеви. Во редот има и плодови што се користат во исхраната, како што се кивито (*Actinidia deliciosa*), рајското јаболко (род *Diospyros*), боровинката, брусницата, бразилскиот орев и сапотата. Тука влегува и дрвото ши (*Vitellaria paradoxa*), што претставува значаен извор на хранлива течност за милиони жители на потсахарска Африка. Многу видови од редот се одгледуваат заради нивната украсна вредност: познати примери се азалејата, рододендронот, камелијата, јагликата и цикламата.

## Класификација
Следниве фамилии се типични за поновите класификации. Оние означени со ѕвездичка се признаени во системот APG III.

* фамилија Actinidiaceae* - киви
* фамилија Balsaminaceae* (Воденки)[мини|[Канар-чиче (*Impatiens balsamina*) од фамилијата Воденки ]]
* фамилија Clethraceae* (Клетри)
* фамилија Cyrillaceae* (Цирили)
* фамилија Diapensiaceae*
* фамилија Ebenaceae* (Абоноси) - абонос и рајско јаболко
* фамилија Ericaceae* (Вресови) - врес, рододендрон и брусница
* фамилија Fouquieriaceae* (Фукерии)
* фамилија Lecythidaceae* (Бразилски ореви)
* фамилија Maesaceae → Primulaceae
* фамилија Marcgraviaceae*
* фамилија Mitrastemonaceae*
* фамилија Myrsinaceae (Мирсини) - циклама и огнивче → Primulaceae
* фамилија Pellicieraceae → Tetrameristaceae
* фамилија Pentaphylacaceae*
* фамилија Polemoniaceae* (Флоксови)
* фамилија Primulaceae* (Јаглики) - јаглики и планински ѕвончиња [мини|Розова јаглика (''Primula rosea'') од фамилијата [Јаглики]]
* фамилија Roridulaceae*
* фамилија Sapotaceae* (Саподили)
* фамилија Sarraceniaceae* (Сарацении, американски бардачиња)
* фамилија Sladeniaceae*
* фамилија Styracaceae* (Халезии)
* фамилија Symplocaceae* (Симплокоси)
* фамилија Ternstroemiaceae  → Pentaphylacaceae
* фамилија Tetrameristaceae*
* фамилија Theaceae* (Чаеви) - чаеви и камелии
* фамилија Theophrastaceae → Primulaceae

Овие ја сочинуваат базалната група на астериди. Кронквистовиот систем, Вресовидните опфаќаат помала група на растенија, сместени во Dilleniidae:
* фамилија Ericaceae
* фамилија Cyrillaceae
* фамилија Clethraceae
* фамилија Grubbiaceae
* фамилија Empetraceae
* фамилија Epacridaceae
* фамилија Pyrolaceae
* фамилија Monotropaceae

## Поврзано
* Дрвенест врес — од чиј корен се изработуваат лулиња

## Наводи

* B. C. J. du Mortier (1829). *Analyse des Familles de Plantes : avec l'indication des principaux genres qui s'y rattachent*, 28. Imprimerie de J. Casterman, Tournay.
* S. Jansen, T. Watanabe, P. Caris, K. Geuten, F. Lens, N. Pyck, E. Smets (2004). The Distribution and Phylogeny of Aluminium Accumulating Plants in the Ericales. *Plant Biology (Stuttgart)* **6**, 498-505. Thieme, Stuttgart. (Available online: DOI | Abstract )
* W. S. Judd, C. S. Campbell, E. A. Kellogg, P. F. Stevens, M. J. Donoghue (2002). *Plant Systematics: A Phylogenetic Approach, 2nd edition.* pp.&nbsp;425–436 (Ericales). Sinauer Associates,  Sunderland, Massachusetts. ISBN 0-87893-403-0.
* E. Smets, N. Pyck (Feb 2003). Ericales (Rhododendron). In: *Nature Encyclopedia of Life Sciences*. Nature Publishing Group, London. (Available online: ELS Site )
* 


Категорија:Скриеносеменици